Väljaküla külanõukogu
Väljaküla külanõukogu oli külanõukogu Eesti NSV-s aastatel 1945–1954. Väljaküla külanõukogu moodustati 1945 augustis Pärnumaal Tihemetsa valla territooriumil. Külanõukogu halduskeskus asus Alliku külas. Seoses maakondade ja valdade likvideerimise ning maarajoonide moodustamisega arvati Väljaküla külanõukogu 1950 septembris Kilingi-Nõmme rajooni koosseisu. Väljaküla külanõukogu likvideeriti 1954 juunis, selle territoorium liideti Saarde külanõukoguga.